Den Vest-Sjællandske Avis, 1817-02-04
Oversigt over Dagens udenlandske Nyheder. Vi ville fortsætte de Betragtninger som vi have begyndt at anstille over Staternes indvortes Forfatning. De sidste Efterretninger man har fra Tyrkiet have endog næsten et krigerisk Udseende. Portens Commissair, Mustapha Effendi, som skulde underhandle med de russiske Commissarier om den Grændse-Linie som skal trækkes imellem begge Riger ved Pruth- og ved Donau-Floden, er ikke kunnet blive enig med dem derom og har forlangt nærmere Forholdsregler fra Constantinopel. J Servien anlægge Tyrkerne stærke Fæstningsværker. ligesom de frygtede for en Krig, der arbeides med stor Virksomhed i alle Fæstninger; de forsynes med Ammunition og Provisioner. J Belgrad befæster man endog Forstæderne, og 2000 Christne maae dagligt arbeide derpaa; Garnisonen bliver forstærket til et Antal af 10,000 tyrkiske Tropper; 400 Kanonere ere nyelig sendte dertil fra Constantinopel med Krigsforraad. Duelige Jngenieurer, hvoriblandt, som man paastaaer, mange forklædte Udlændinger, arbeide paa Fæstningsværkerne; og en Flotille har lagt sig for Anker paa Donauen, foran Belgrad, som med Jver udbedres og udrustes. Hvad skal alt dette betyde, mon en Drøm om Krigen har forstyrret den roelige Fredssøvn i Divanet? Jmedens man ruster sig ved Donauens Breder raser Pesten i Wallachiet og truer selv Hovedstaden Bucharest. Kornet i Magazinerne i Rutschuk er bleven fordærvet; men den tyrkiske Regiering er aldrig forlegen ved saadanne Vanheld, den befaler blot Bulgarerne at tage imod det fordærvede Korn og levere godt i dets Sted. Russerne have ogsaa paa deres Side sat sig i Forsvars Tilstand, ser nye Batterier, hvert paa 11 Kanoner, ere anbragte paa Fæstningen Tulczin i Wollhynien, hvor General Benningsen sidst havde sit Hovedqvarteer. - Ruslands anden Naboe. Kongeriget Sverrig, har nu, ifølge den sidste Folketælling, 2 Millioner og 407,200 Mennesker; hvoraf over 200,000 boe i Stæderne, som ialt udgiøre 86; af disse har Stokholm over 62,000 og Gothenborg over 19000 Jndvaanere. Da Lander er saa koldt og strækker sig saa høit op i de nordlige Himmelegne, saa boe i Sverrig i det Hele kun 30 Mennesker paa hver Qvadratmill. J den nordlige halve Deel af Riget frembringes næsten blot Fedevare og Lærred. Laplænderne udgiøre tilsammen kun 10,000 Mennesker. Den svenske Regiering bestræber sig nu især for at faae de nordlige Lande opdyrkede, at anlægge gode Veie i dem og giøre Floderne seilbare. Sverrigs sydlige Egne ere ligesaa frugtbare og befolkede som de danske Stater. – See vi hen til Jtalien, saa møder os meget, som ikke er glædeligt; dette skiønne Land er opfyldt med Røvere; Jndvaanerne mangle Oplysning, hvoraf al Forædling udspringer, Regieringen den fornødne Kraft til at standse Udbruddet af dets Lasteværdighed; det synes som Napoleons Jernscepter ikke var saa aldeles upassende i disse Egne. De østerrigske Tropper maae uafladelig kjæmpe med disse Røverbander. Blandt disse Forbrydere findes een, ved Navn Suezzaquere, som har dræbt 37 Mennesker, og paa hvis Hoved der er udsat en Præmie. J Kirkestaten fangede man en Slump af disse Canailler ved at formaae en Vært, i hvis Huus de pleiede at komme, til at blande Opium i den Vin han skiænkede i for dem. - Kongen af Sardinien, som har inddeelt Hertugdømmet Savoyen i 9 mindre Provinser, regierer efter Grundsætninger fra den ældre Tid, han forbyder Jndførselen af mange fremmede, især franske Bøger; har ved et nyt Decret befriet den hele piemontesiske Adel fra Opfyldelsen af de Contracter, som de have indgaaet med deres Forpagtere, hvorved alle Forpagtere ere drevne ud af deres Forpagtninger og ere overladte til Jordegodseinernes Godtbefindende. Alle forhenværende franske Jndretninger ere afskaffede i den Grad, at selv den ny Gartner i den kgl. Have i Turin har ladet udrydde alle udenlandske Planter, under det Paastud, at de ere Jacobinske. – J Canton Freyburg i Schweits er den mærkværdige Jndretning indført, at der er oprettet et Tribunal af Censorer, som kaldes de Secrets, eller de Hemmelige; de skulle være 40 Aar, gamle, de faae ingen Gage, men deres Person er hellig og maae ikke fornærmes, deres Bestilling er at vaage over Lovene og over Sædere. Befaler Regjeringen noget som strider mod Lovene, saa kunne de forbyde det, de skulle vaage over Regierings=Medlemmernes offentlige og private Levnet, kunne formane dem, og endog afsætte dem.